AgroMart: dehqon va fermerlar uchun imkoniyatlar

"AgroMart" veb-portali – yuqori malakali maslahatchi va ekspertlar, iqtidorli IT-mutaxassislar, ishiga fidoyi menejyerlardan iborat loyiha guruhidir. Loyihaning maqsadi O‘zbekiston qishloq xo‘jaligi sohasida faoliyat yuritayotganlar uchun foydali, maqbul va qiziqarli veb-portal yaratishdir.
Veb-portal dehqon va fermerlar uchun quyidagi imkoniyatlarni havola qiladi:
- Qishloq xo‘jaligi turli yo‘nalishlari bo‘yicha bepul, malakali va tezkor maslahatlar. AgroMart portalining maslahatchilari milliy va xalqaro tajriba sohiblari bo‘lib, sayt va AgroMart mobil ilovasi orqali berilayotgan savollarga onlayn ravishda tezkor va to‘liq javob berishga tayyor. Maslahatlar agronomiya, polizchilik, bog‘dorchilik, uzumchilik, chorvachilik, parrandachilik, baliqchilik, veterinariya, qishloq xo‘jaligi texnikalari va huquqi masalalarini qamrab oladi. Bundan tashqari “Foydali ma'lumotlar” bo‘limida nazariy va amaliy bilimlarni qo‘lga kiritish imkoni mavjud.
- Veb-portalda sohaga oid dolzarb va muhim yangiliklar, sara tahliliy va statistik axborotlar hamda qiziqarli tadbirlar to‘g‘risida ma'lumotlar jamlangan.
- Fermerlar va ishlab chiqaruvchilar portalning elektron savdo maydonchasi orqali ko‘rsatayotgan xizmatlari yoki ishlab chiqarayotgan mahsulotlari to‘g‘risida batafsil e'lon joylashtirishlari mumkin. Bunday e'lon joylashtirish mutlaqo bepul.
Loyiha YeXHTning (Yevropada xavfsizlik va hamkorlik tashkiloti) O‘zbekistondagi Koordinatori ofisi va O‘zbekiston fermer, dehqon xo‘jaliklari, tomorqa yer egalari kengashi va "John Deere" kompaniyasi bilan hamkorlikda amalga oshirilmoqda.

Shuningdek, AgroMart jamoasi YeXHT hamkorligida Respublika miqyosida fermer va dehqonlar uchun muntazam ravishda o‘quv seminar-treninglar  va qishloq xo‘jaligida eng yaxshi amaliyotlarni o‘rganish uchun xorijiy mamlakatlarga tashriflar  uyushtirmoqda
Telegram kanal: https://t.me/uzagromart
Feysbuk: https://bit.ly/2KFBSSo 
Veb-portal: http://agromart.uz
Mobil ilova: https://bit.ly/2FYUHNQ